  Виталий Пронин Президент А. Волков пыриськиз «Олимпиец» дворецын радъяськись «Ижевская снежинка-2013» турнирез усьтонэ.Та ӵошатсконын кужымзэс мертало конькиен нискыласьёс. Иже люкаськизы Россиысь 18 городъёсысь 1 сюрслэсь трос пиналъёс.- Азьвыл аръёсы фигуристъёсмы мугорзэс кыдатӥзы палэнын, кылсярысь, бускель Татарстанысь Агрыз городын, - вераз А. Волков. - Табере спортсменъёсмы быгатонлыкъёссэс волятыны быгато ни доразы. Туэ ар куспын усьтӥмы липет улэ пыртэм куинь йӧ катокез. Одӥгаз тани - «Олимпиецын» - ӧсъёссэ вӧлъя «Ижевская снежинка-2013» ӵошатскон. Кыкетӥез каток пуктэмын «Чекерил» комплексын, нош куинетӥез - Вавож черкогуртын. Та ужез азинтомы: липет улэ пыртэм катокъёс усьтӥськозы Воткинскын, Сарапулын.Елена Никитина Туспуктэм: izvestiaur.ru Теги: конькиеннискылан турнир  